लिभरपुलका लागि सलाहको ह्याट्रिक
मोहम्मद सलाहको ह्याट्रिकमा लिभरपुलले इंग्लिस प्रिमियर लिग नयाँ सिजनको आफ्नो पहिलो खेलमा लिड्स युनाइटेडलाई शनिबार ४–३ ले हराएको छ ।
लन्डन — मोहम्मद सलाहको ह्याट्रिकमा लिभरपुलले इंग्लिस प्रिमियर लिग नयाँ सिजनको आफ्नो पहिलो खेलमा लिड्स युनाइटेडलाई शनिबार ४–३ ले हराएको छ ।दोस्रो डिभिजन च्याम्पियनसिप विजेता लिड्सको प्रिमियर लिग विजेता लिभरपुलविरुद्धको खेल बहुप्रतिक्षित थियो र यो सबैको अपेक्षा अनुसार रोमाञ्चक र सनसनीपूर्ण पनि रह्यो । मार्सेलो बिएल्साको लिड्सले १६ वर्षपछि पहिलो पल्ट माथिल्लो डिभिजनमा पुनरागमन गरेको थियो ।खेलको सुरुआती ३३ मिनेटमा पाँच गोल भएका थिए ।सलाहले पेनाल्टीबाट पहिलो गोल गरेपछि लिड्सका लागि ज्याक ह्यारिसनले बराबरी गोल फर्काए । लगतै भर्जिल भान डाइकले गोल गरे र उनले दिएको पेनाल्टीमा प्याट्रिक बामफोर्डले फेरि लिड्सका लागि बराबरी गरे ।तस्बिर : रोयटर्ससलाहको दोस्रो व्यक्तिगत गोलपछि लिड्सबाट फेरि म्याथुज क्लिचले तेस्रो पल्ट खेल बराबरीमा ल्याए । यस्तोमा सलाहले ८८ औं मिनेटमा पेनाल्टीबाट निर्णायक गोल गरे र डिफेन्डिङ च्याम्पियनलाई विजयी सुरुआत दिए ।शनिबार रातिको अर्को खेलमा न्युकासल युनाइटेडले वेस्ट ह्यामलाई २–० ले हरायो । यस्तै क्रिस्टल प्यालेसले साउथह्याम्पटनलाई १–० ले पराजित गर्‍यो । 